####  ROMÂNIA

 **JUDEȚUL IAȘI**

**MUNICIPIUL PAȘCANI**

**CONSILIUL LOCAL**

# **P R O C E S V E R B A L**

**Încheiat, astazi 9 mai 2018, în şedinţa extraordinară**

**a Consiliului Local al municipiului Paşcani, care are loc în sala de şedinţe a Primăriei municipiului Paşcani, judeţul Iaşi**

 Ora 9,17

 Doamna Jitaru Irina, secretarul municipiului Pascani deschide lucrările ședinței extraordinare din 9 mai 2018, arătând că este legal constituită, din 19 consilieri în funcție, sunt prezenți 18. La ședință participă primarul municipiului Pașcani - domnul Pantazi Dumitru, viceprimarul municipiului - doamna Nedelcu Gabriela, reprezentanți ai serviciilor din aparatul de specialitate al primarului, 1 cetățean, mass-media. Înainte de a începe, supune la vot următorul proces-verbal de ședință:

* Procesul-verbal al ședinței ordinare a Consiliului Local din 26 aprilie 2018. Cine este pentru? Abțineri? Împotrivă?

Pentru: 18

Abțineri: 0

 Împotrivă: 0

**Doamna Jitaru Irina**, secretarul municipiului Pascani dă cuvântul președintelui de ședință, doamna Perțu Liliana.

**Doamna Perțu Liliana,** presedinte de ședință, dă citire parțial Dispoziției nr. 965/05.05.2018:

####  “ROMÂNIA

 **JUDEŢUL IAŞI**

**MUNICIPIUL PAŞCANI**

 **P R I M A R**

**D I S P O Z I Ţ I A Nr. 965**

**din data de: 05.05.2018**

**Primarul municipiului Paşcani, judeţul Iaşi;**

Având în vedere dispoziţiile art. 39, alin. (2) și (3) din Legea nr. 215/2001 privind administraţia publică locală, republicată, cu modificările și completările ulterioare;

În temeiul art. 68 alin. (1) şi ale art. 115 alin. (1) litera a) din Legea nr. 215/2001 privind administraţia locală, republicată, cu modificările și completările ulterioare;

**D I S P U N E:**

**Articol unic:** Se convoacă Consiliul Local al municipiului Paşcani, în **şedinţa extraordinară**, din data de **09.05.2018**, **ora 9,00**,**­­­­­­­­­­­­­** în sala de şedinţe a Consiliului Local al municipiului Pașcani, cu următoarea ordine de zi:”

Precizează că, așa cum au primit toți, sunt 4 proiecte pe ordinea de zi. Supune la vot ordinea de zi: Cine este pentru? Abțineri? Împotrivă?

Pentru: 18

Abțineri: 0

 Împotrivă: 0

 Ordinea de zi a fost aprobată. Se trece la punctul nr. 1 de pe ordinea de zi:

**1. PROIECT DE HOTĂRÂRE privind aprobarea actualizării indicatorilor tehnico – economici pentru obiectivul de investitii : “Creșterea eficienței energetice - Școala gimnazială *“Iordache Cantacuzino”,* Pașcani, județul Iași”**

*Inițiatorul proiectului de hotărâre - Primarul municipiului Pașcani*

Întreabă dacă sunt discuții?

**Domnul Bodoașcă Mihai-Claudiu**, consilier local, întreabă în ce constau cheltuielile neeligibile, pentru că nu a reușit să le identifice.

**Domnul Perțu Iulian**, consilier în cadrul Compartimentului Tehnic și Investiții, precizează că cheltuielile neeligibile sunt date ca procent din cheltuielile totale. S-a stabilit un procent de 2%...

**Domnul Zanet Gică**, administratorul public al municipiului Pașcani, precizează că contribuția municipiului este de 344 mii lei, restul fiind niște lucrări care se fac, dar nu sunt eligibile.

**Domnul Bodoașcă Mihai-Claudiu**, consilier local, întreabă care sunt acestea, concret.

**Doamna Pavel Mirela-Rita**, consilier în cadrul Compartiemntului Programe Europene și Atragere Fonduri Structurale, precizează că în cadrul proiectului sunt lucrări conexe. Aceste lucrări sunt lucrările de reabilitare a fațadelor, lucrări de reabilitare a rețelelor de apă, reabilitare instalații electrice, reabilitare instalații termice. Cheltuielile eligibile sunt de 15% din cheltuielile conexe. Ce depășește 15% din valoarea totală sunt cheltuieli neeligibile. Pentru că nu s-au putut încadra în cei 15% cu aceste lucrări, care sunt obligatoriu de făcut, a rezultat suma de 344 mii lei.

**Doamna Perțu Liliana,** presedinte de ședință, solicită dacă mai sunt întrebări. Dacă nu mai sunt, supune la vot proiectul. Cine este pentru? Abțineri? Împotrivă?

Pentru: 18

Abțineri: 0

 Împotrivă: 0

Proiectul a trecut. Se trece la punctul nr. 2 de pe ordinea de zi:

**2. PROIECT DE HOTĂRÂRE privind rectificarea Bugetului local de venituri și cheltuieli al Municipiului Pașcani pe anul 2018 și a Programului obiectivelor de investiții, cu finanțare de la bugetul local și alte surse de finanțare, pe anul 2018**

*Inițiatorul proiectului de hotărâre - Primarul municipiului Pașcani*

**Doamna Perțu Liliana,** presedinte de ședință, solicită dacă sunt întrebări. Dacă nu sunt, supune la vot proiectul. Cine este pentru? Abțineri? Împotrivă?

Pentru: 18

Abțineri: 0

 Împotrivă: 0

Proiectul a trecut. Se trece la punctul nr. 3 de pe ordinea de zi:

**3. PROIECT DE HOTĂRÂRE de aprobarea a proiectului și a cheltuielilor legate de proiect:**

**PROIECT: CREŞTEREA EFICIENŢEI ENERGETICE ŞCOALA GIMNAZIALĂ IORDACHE CANTACUZINO, PAŞCANI, JUDEŢUL IAŞI**

**Axa prioritară: 3 Sprijinirea tranziţiei către o economie cu emisii scăzute de carbon**

**Prioritatea de Investitii 3.1.** Sprijinirea eficienţei energetice, a gestionării inteligente a energiei şi a utilizării energiei din surse regenerabile în infrastructurile publice, inclusiv în clădirile publice, şi în sectorul locuinţelor.

**OPERAȚIUNEA B – CLĂDIRI PUBLICE** –

**Obiectiv Specific -** Creşterea eficienţei energetice în clădirile rezidenţiale, clădirile publice şi sistemele de iluminat public, îndeosebi a celor care înregistrează consumuri energetice mari

**Apel de proiecte nr. POR/2016/3/3.1/B/1**

*Inițiatorul proiectului de hotărâre - Primarul municipiului Pașcani*

**Doamna Perțu Liliana,** presedinte de ședință, solicită dacă sunt întrebări. Dacă nu sunt, supune la vot proiectul. Cine este pentru? Abțineri? Împotrivă?

Pentru: 18

Abțineri: 0

 Împotrivă: 0

Proiectul a trecut. Se trece la punctul nr. 4 de pe ordinea de zi:

**4. PROIECT DE HOTĂRÂRE privind aprobarea actualizării indicatorilor tehnico – economici pentru obiectivul de investitii: „Extindere rețea de gaze naturale în municipiul Pașcani, județul Iași**

*Inițiatorul proiectului de hotărâre - Primarul municipiului Pașcani*

Doamna Perțu Liliana, presedinte de ședință, solicită dacă sunt întrebări.

**Domnul Bodoașcă Mihai-Claudiu**, consilier local, precizează că, dacă a înțeles bine, e o reactualizare a prețurilor. S-a uitat pe centralizator și nu vede trecut ce au aprobat luna trecută pentru str. 1 Mai, Primăverii și Șoseaua Neamțului.

**Domnul Perțu Iulian**, consilier în cadrul Compartimentului Tehnic și Investiții, precizează că acelea fac subiect separat. În situația de față a fost vorba despre o actualizare, în sensul că au apărut niște solicitări pe un sector de stradă, care nu a fost prins inițial. Este vorba despre str. Mihai Viteazu, un sector de stradă de 160 m în plus față de situația inițială. Cheltuielile au crescut cu 38 000. S-au modificat indicatorii prin adăugarea în documentație a unui sector de stradă, care nu era prins inițial.

**Domnul Bodoașcă Mihai-Claudiu**, consilier local, întreabă ce se întâmplă cu celelalte trei străzi.

**Domnul Perțu Iulian**, consilier în cadrul Compartimentului Tehnic și Investiții, precizează că acelea au fost aprobate separat, fiind niște studii făcute separat.

**Domnul Bodoașcă Mihai-Claudiu**, consilier local, precizează că a înțeles din ședința trecută că se scot la licitație la pachet.

**Domnul Perțu Iulian**, consilier în cadrul Compartimentului Tehnic și Investiții, răspunde că ce au acum domnii consilieri pe masă e un pachet și ce au aprobat săptămâna trecută, e alt pachet. Ele se scot la licitație la un loc.

 **Domnul Bodoașcă Mihai-Claudiu**, consilier local, face o sugestie: fiind multe, banii fiind, să se scoată la licitație separat, să se cupleze cumva...

**Domnul Pantazi Dumitru**, primarul municipiului Pașcani, precizează că îi va prinde în acest fel anul 2025. Se va face o procedură pentru toate.

**Domnul Bodoașcă Mihai-Claudiu**, consilier local, precizează că va fi o singură firma. Întreabă dacă va avea capacitatea să termine lucrarea și în cât timp.

**Domnul Pantazi Dumitru**, primarul municipiului Pașcani, precizează că asta se stabilește prin contract.

**Domnul Perțu Iulian**, consilier în cadrul Compartimentului Tehnic și Investiții, răspunde că firma va fi aleasă funcție de capacitate. Una din condiții e să facă într-o anumită perioadă de timp aceste lucrări.

**Domnul Bodoașcă Mihai-Claudiu**, consilier local, precizează că dacă erau două firme, lucrările mergeau mai repede.

**Domnul Pantazi Dumitru**, primarul municipiului Pașcani, precizează că 2/3 sunt procedurile și 1/3 e lucrarea.

**Doamna Perțu Liliana,** presedinte de ședință, solicită dacă mai sunt întrebări. Dacă nu mai sunt, supune la vot proiectul. Cine este pentru? Abțineri? Împotrivă?

Pentru: 18

Abțineri: 0

 Împotrivă: 0

Declară închise lucrările ședinței.

Ședința se încheie la ora 9,24.

**PREȘEDINTE DE ȘEDINȚĂ SECRETARUL MUNICIPIULUI**

 **Consilier PERȚU LILIANA cons. jr. JITARU IRINA**